### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. november 2022 har vedtaget Magistratens foranstående indstilling af 24. oktober 2022.

Enhedslisten de Rød-Grønnes byrådsgruppe kunne ikke tiltræde indstillingen og ønskede følgende mindretalsudtalelse medsendt:

” Enhedslisten støtter ikke forslaget. Planen er i strid med kommuneplanens rammer for område 120306RE, der er udlagt til rekreative formål i form af idræt.

Enhedslisten ønsker ikke rekreative områder omdannet til boligområder. Slet ikke til boliger for unge, da der er mere end tilstrækkeligt med ungdomsboliger i [adresse].”

###

Offentlig fremlæggelse af forslag til Lokalplan nr. 1191, for High Performance Center i [adresse] og Tillæg nr. 134 til Kommuneplan 2017.

### Resume

Lokalplan 1191 gælder for to områder ved [adresse] og [adresse]. Lokalplanområdet på i alt ca. 6.680 m2 er privat ejet af AGF 1880 og ligger i byzone. Området består af to adskilte områder fordelt på tre delområder.

Bygherre ønsker at opføre et akademi til AGF, der skal fungere som bolig for unge fodboldtalenter. Den nye bygning planlægges opført som en tilbygning til det eksisterende klubhus og vil udover omklædnings- og idræts-faciliteter, møde-, undervisnings- og kontorlokaler omfatte små boliger og en trænerbolig.

Med en vedtagelse af lokalplanen muliggøres etablering af en bygning i to etager og et samlet maksimalt brutto-etageareal på 2.000 m2, heraf maksimalt 1.000 m2 til maksimalt 20 boliger.

Lokalplanforslaget er ikke i overensstemmelse med kommuneplanen, der fastlægger områdets anvendelse til rekreative formål i form af idrætsanlæg med mulighed for én bolig i tilknytning til anlægget.

Lokalplanforslaget ledsages af Tillæg nr. 134 til Kommuneplan 2017, der udlægger en del af området til blandet bolig og erhvervsområde til bebyggelse i to etager og en maksimal højde på 12 m. Tillægget fastlægger et maksimalt bruttoetageareal for på 2.000 m2 og heraf 1.000 m2 til boligformål.

Forslag om muliggørelse af en bebyggelse til 60 boliger var sendt i forudgående offentlig høring fra den 6. maj til den 31. maj 2021. Der indkom i alt 28 høringssvar, der primært handlede om trafik-, parkerings- og støjfor-hold samt at der ikke bør gives mulighed for boliger i området. Projektet og grundlaget er efterfølgende ændret til det ovenfor omtalte.

### Beslutningspunkter

Det indstilles:

At 1) forslag til lokalplan nr. 1191 godkendes til offentlig fremlæggelse,

At 2) forslag til Tillæg nr. 134 til Kommuneplan 2017 godkendes til offentlig fremlæggelse og

At 3) bemærkninger fra den forudgående offentlige høring besvares som det fremgår af indstillingens 5.6 og bilag 4.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 24-10-2022

Josefine Andreasen: 4

Fremsendes til [adresse] med bemærkning, at Magistraten i mødet den 24. oktober 2022 anbefaler, at byrådet tiltræder Magistratsafdelingen for Teknik og Miljøs indstilling af 4. oktober 2022.

Rådmand Frede Nielsen og Richardt Frandsen tog forbehold.

Spørgsmål om antal boliger m.m. ønskes belyst i en udvalgsbehandling.